ואצלב פילאר

ואצלב פילאר (נולד ב-13 באוקטובר 1988 בחלומץ נאד צ'ידילנאו) הוא כדורגלן צ'כי בינלאומי, המשחק כקשר בויקטוריה פלזן. לזכותו 22 הופעות במדי הנבחרת הצ'כית.

פילאר החל את הקריירה המקצוענית שלו בקבוצת הראדץ קראלובה, קבוצת נעוריו, בה שיחק בין השנים 2009-2011. בקרלובה, הופיע ב-64 משחקים בהם כבש 12 שערים. לקראת עונת 2011–2012, הושאל לקבוצת ויקטוריה פלזן, לאחר שבעונה שלפני כן זכה המועדון באליפות ראשונה בליגת העל הצ'כית. אחרי שסירב לחתום רשמית במועדון בנובמבר 2011, פילאר דיווח לתקשורת על חתימתו בוולפסבורג הגרמנית. בינואר 2012, בתום מחצית עונה מרשימה במדי האלופה הצ'כית היוצאת הוכרז רשמית בתקשורת המקומית, שפילאר יעבור לשחק בשורותיה של וולפסבורג עם סיום טורניר הגמר של יורו 2012, בו נוטלת חלק הנבחרת הצ'כית. לאחר שנפצע ולא שיחק במהלך העונה, הושאל ב-2013 לקבוצת פרייבורג.

במדי הנבחרת הצ'כית, ערך פילאר את הופעת הבכורה שלו ב-4 ביוני 2011. את שערו הבינלאומי הראשון כבש ב-11 בנובמבר 2011, בניצחון 0–2 על נבחרת מונטנגרו במסגרת משחקי פלייאוף ההעפלה לטורניר הגמר של יורו 2012. הוא כבש את שערה הראשון של נבחרת צ'כיה בטורניר יורו 2012, שער מצמק בהפסד 1–4 לרוסיה, והוסיף שער במשחק השני של צ'כיה, בניצחון 1–2 נגד יוון.

קישורים חיצוניים

כדורגלנים צ'כים
קשרי כדורגל צ'כים
כדורגלני הראדץ קראלובה
כדורגלני ויקטוריה פילזן
כדורגלני וולפסבורג
כדורגלני פרייבורג
כדורגלני באומיט ייאבלונס
כדורגלני נבחרת צ'כיה
כדורגלני יורו 2012
צ'כים שנולדו ב-1988